**Kristine Edner Wæhler** er en norsk tidligere fotballspiller. Hun var med på å starte Røas kvinnefotballag sammen med faren Ole Bjørn Edner. Hun er den spilleren som har spilt lengst for Røa. Allerede i 1984 begynte hun, faren og noen andre jenter å spille fotball, den gangen ikke i regi av Røa IL. Allerede da ble lagets varemerker etablert; mye trivsel og mye trening. Kristine Edner markerte seg tidlig som svært dyktig, og var fast med på laget. I 1994 ble hun kåret til banens beste da Røa vant cupgull. På slutten av 90-tallet spilte Wæhler for USF Tampa Bulls i USA under et studieopphold, og hun markerte seg svært positivt der. Det er bare langtidig klubbvenninne Siri Nordby som har scoret flere mål og hatt flere tilrettelegginger enn Wæhler.

Da Wæhler kom tilbake fra USA-opphold, tok hun fort over kapteinsbindet. Hun var i så måte en vesentlig del av oppbyggingen av Røa som storlag, enda hun manglet en bit av Røas ferd mot Toppserien. Wæhler markerte seg som en dyktig spiller, og oppnådde landslagstrener Åge Steens interesse. Det snudde fort for Wæhler; i 2004 var hun en viktig grunn til at Røa vant serien og kom tilbake til Ullevål, denne gangen som seniorer. I mars 2005 måtte hun imidlertid ta en pause på grunn av mange skader. Disse skadene satte også en stopp for landslagskarrieren. Wæhler spilte tilsammen 24 kamper på landslaget, men landslagskarrieren ble stoppet av gjentatte skader.

Wæhler har alltid vært svært sentral for Røa, og hun har scoret mål i samtlige år i Toppserien, med unntak av 2007-sesongen, da hun ikke spilte på grunn av graviditet. Hennes beste sesong i så måte var 2006-sesongen, der hun scoret 14 mål. Wæhler kom sterkt tilbake i 2008-sesongen, og spilte en viktig rolle i Røas triumfferd mot dobbeltseier den sesongen. Hun spilte også de fleste kampene i 2009, inkludert cupfinalen.

Wæhlers styrke ligger delvis i hennes lange innkast, delvis i hennes hodespill. Wæhlers innkast når som oftest inn til målgården, og slik er et av hennes innkast nesten jevngodt med en corner. I tillegg er Wæhler blant Toppseriens høyeste spillere, og også en dyktig hodespiller. Hun er også en dyktig tilrettelegger.

Kristine Edner giftet seg med fotballspilleren Thomas Wæhler sommeren 2008. I 2010 ble hun for andre gang gravid, og tok midlertidig pause fra fotball. I 2012 spilte hun én kamp for Røa. Wæhlers rolle for Røas toppserielag kan neppe overdrives, verken fotballfaglig eller sosialt.

Meritter
--------

**Med Røa:**

* Seriemester 2004, 2007, 2008 og 2009
* Cupgull 2004, 2006, 2008 og 2009

Referanser
----------

1. ↑   Soccerdonna[Hentet fra Wikidata]
2. ↑  «Vokst opp med «Glad Røa»». Arkivert fra originalen 28. mars 2014. Besøkt 15. mai 2010.
3. ↑  Landslagsspillere kvinner[*død lenke*] Norway Cups hjemmeside, hentet 24. januar 2011.
4. ↑  Varsity Club Picture of the Day 17. november 2009, hentet 24. november 2011
5. ↑  USF Women's Soccer Records- Career Individual Records Arkivert 29. mars 2014 hos Wayback Machine. 28. juli 2009
6. ↑  Tilbake på Ullevaal ti år etter – Aftenposten
7. ↑  Sesongen i fare for Kristine Edner Østlandets Blad, 1. mars 2005, hentet 24. november 2011
8. ↑  Drømmer om gullreprise[*død lenke*] – akersposten.no
9. ↑  Edner mister hele sesongen
10. ↑  Tre Røa-spillere venter barn NRK
11. ↑  Spillerstatistikk 2012 Arkivert 20. mars 2014 hos Wayback Machine. - dynamitegirls.no
12. ↑  Hall of Fame: Kristine Edner Wæhler Arkivert 10. juni 2012 hos Wayback Machine. - dynamitegirls.no

Eksterne lenker
---------------

* (en) Kristine Edner Wæhler – FIFA Rediger på Wikidata

* (no) Kristine Edner Wæhler – Norges Fotballforbund Rediger på Wikidata

* (de) Kristine Edner Wæhler – Soccerdonna Rediger på Wikidata

* (en) Kristine Edner Wæhler – FBref Rediger på Wikidata
* Altomfotballs profil på Kristine Edner Wæhler

| * v
* d
* r
Norges tropp – VM i fotball for kvinner 2003 |
| --- |
| 
* 1 Nordby
* 2 Sandaune
* 3 Stangeland
* 4 Knudsen
* 5 Bredland
* 6 Riise
* 7 Rønning
* 8 Gulbrandsen
* 9 Rapp
* 10 Lehn
* 11 Pettersen
* 12 Vesterbekkmo
* 13 Tønnessen
* 14 Mellgren Lagkaptein
* 15 Fiane Christensen
* 16 Følstad
* 17 Ørmen
* 18 Fosse
* 19 Edner
* 20 Klaveness
* Landslagstrener: Steen

 | Flagget til Norge |